डिजिटल इंडिया नहीं, रोटी की जरूरत
कर्मवीर विद्यापीठ कॉलेज में चार दिनी वार्षिकोत्सव ‘प्रतिभा 2017‘ का शुभारंभ सोमवार को हुआ। कॉलेज में 6 से 9 मार्च तक विविध आयोजन होंगे। कार्यक्रम के पहले दिन स्नातक और स्नातकोत्तर के विद्यार्थियों के लिए तात्कालिक भाषण, क्विज, संवाद चर्चा और निबंध स्पर्धा हुई। इन प्रतियोगिताओं में बीएएमसी, एमजे और पीजीडीसीए के छात्र-छात्राओं ने हिस्सा लिया। संवाद चर्चा स्पर्धा का विषय विकास के लिए डिजिटल इंडिया की आवश्यकता पर पक्ष-विपक्ष में विद्यार्थियों ने विचार रखे। डिजिटल इंडिया के विपक्ष में विद्यार्थियों ने कहा गरीबों को रोटी-कपड़ा और मकान की आवश्यकता है। ग्रामीण क्षेत्रों में डिजिटल इंडिया से गरीबी की खाई बढ़ती जा रही है। डिजिटल इंडिया एक छलावा है न कि विकास की हकीकत। वहीं पक्ष में विद्यार्थियों ने तर्क दिया आज भारत का अधिकांश आबादी कंप्यूटर पर माउस से खेल रही है। तकनीकी प्रगति से ही देश का विकास संभव है। कॉलेज प्राचार्य संदीप भट्ट ने बताया निबंध स्पर्धा में स्नातक स्तर के लिए ’स्वच्छ भारत अभियान’ और स्नातकोत्तर के लिए ’महिला सशक्तिकरण’ विषय रहे।
दादाजी कॉलेज में विद्यार्थियों ने उठाए व्यंजन के लुत्फ
दादाजी इंजीनियरिंग कॉलेज में वार्षिकोत्सव रिदम-2017 के दूसरे दिन फन फेयर का आयोजन हुआ। कॉलेज परिसर में छात्र-छात्राओं ने स्टॉल लगाकर लजीज व्यंजनों का लुत्फ उठाया। कॉलेज प्राचार्य डॉ.श्रीकांत तारे ने बताया 7 मार्च को गरबा स्पर्धा होगी।
विद्यार्थियों ने प्रस्तुति दी
खारकला | आधारशिला एकेडमी में वार्षिक उत्सव का आयोजन हुआ। यह शाम 7 से रात 12 बजे तक चला। छात्र-छात्राओं ने सांस्कृतिक कार्यक्रम एवं निमाड़ी नृत्य की प्रस्तुति दी। गणगौर नृत्य क्षालरिया गीत व अन्य आयोजन भी किए। ग्रामीणों ने उत्साहवर्धन किया। शाला प्रभारी विशाल उपाध्याय, शोभा उपाध्याय का योगदान रहा।
वार्षिकोत्सव
hin_Deva hin_Deva hin_Deva awa_Deva hin_Deva awa_Deva hin_Deva